Na temelju čl. 47. Statuta Ekonomske i trgovačke škole Ivana Domca, Školski odbor Ekonomske i trgovačke škole Ivana Domca, Vinkovci, Antuna Akšamovića 31, na sjednici održanoj dana 7.3.2024.g.., donio je jednoglasno

PRAVILNIK O NAČINU KORIŠTENJA VLASTITIH PRIHODA

Članak 1.

Ovim Pravilnikom uređuje se način korištenja i raspodjele vlastitih prihoda koje Ekonomska i trgovačka škola Ivana Domca (u daljnjem tekstu: Škola) ostvaruje od obavljanja ostalih poslova vlastite djelatnosti i poslova u okviru registrirane djelatnosti.

Članak 2.

Temeljem Odluke o načinu obavljanja vlastite djelatnosti, te načinu korištenja i uplaćivanja dijela ostvarenog vlastitog prihoda osnovnih i srednjih škola, Klasa: 601-01/02-01/04, Ur.broj: 2188/1-02-02-1 od 27. svibnja 2002.g., 60% ostvarenog prihoda od obavljanja ostalih poslova vlastite djelatnosti je prihod nadležnog proračuna.

Preostali prihod od 40% Škola može koristiti za slijedeće namjene:

* održavanje i poboljšanje prostora koji se iznajmljuje
* isplate novčane nagrade radnicima uključenima u rad na projektima ili fondovima Europske unije koji nisu obuhvaćeni Zakonom o odgoju i obrazovanju u osnovnoj i srednjoj školi, a Školi donose materijalna i/ili novčana sredstva. Visina novčane nagrade će se isplatiti Odlukom Ravnatelja, a najviše do visine neoporezivog iznosa novčane nagrade za radne rezultate propisanog Zakonom o porezu na dohodak i Pravilnikom o porezu na dohodak
* nagradu za odlazak u mirovinu zaposlenika u visini neoporezivog iznosa dara u naravi zaposleniku propisanog Pravilnikom o porezu na dohodak
* intelektualne usluge
* nabavu nefinancijske imovine, sitnog inventara i ostalih opravdanih troškova poslovanja koji nisu financirani iz drugog izvora

Članak 3.

Ostvareni prihod od članarine za učenički servis koristi se za potrošni materijal potreban u radu za učenički servis.

Članak 4.

Ostvareni prihod od posredovanja za povremeni rad redovitih učenika Škole, Škola koristi za unapređenje učeničkog standarda i to za slijedeće namjene:

* nabavu potrošnog materijala, opreme i/ili izvršenje usluge koji su potrebni sukladno propisanim materijalnim uvjetima rada za svaki predmetni kurikulum
* nabavu potrošnog materijala, opreme i/ili izvršenje usluge potrebni za realizaciju godišnjeg plana i programa Škole
* trošak džeparca za učenika radi odlaska na državno natjecanje ili državnu smotru koje traje duže od 8 sati i koje je udaljeno više od 30km od adrese škole ili prebivališta/boravišta u iznosu 10,00 € po danu
* trošak džeparca za učenika radi odlaska na međunarodno natjecanje ili smotru u inozemstvo koje traje više od 8 sati u visini neoporezive dnevnice za zemlju u koju putuje, a koja je utvrđena Odlukom o visini dnevnica za službeno putovanje u inozemstvo za korisnike koji se financiraju iz sredstava državnog proračuna
* trošak kotizacije, smještaja i prijevoza učenika na natjecanja i smotre
* nagrade u naravi za učenike
* materijal za higijenske potrebe učenika
* ostali prihvatljivi i opravdani troškovi za potrebe učenika

Članak 5.

Temeljem Odluke o načinu obavljanja vlastite djelatnosti, te načinu korištenja i uplaćivanja dijela ostvarenog vlastitog prihoda osnovnih i srednjih škola, Klasa: 601-01/02-01/04, Ur.broj: 2188/1-02-02-1 od 27. svibnja 2002.g., 10% ostvarenog prihoda od rada učeničke zadruge je prihod nadležnog proračuna. 90% prihoda koji ostaje Školi koristi se isključivo za rad učeničke zadruge i unapređenje odgojno-obrazovnog rada Škole.

Članak 6.

Vlastiti prihod prikupljeni tijekom jedne kalendarske godine, koji se ne utroše za podmirenje troškova za namjenu predviđenu ovim Pravilnikom nastalih u toj kalendarskoj godini će se prebaciti u slijedeću kalendarsku godinu, te mogu biti korišteni za podmirenje iste vrste troškova za koje su inicijalno bili namijenjeni.

Članak 7.

U slučaju potrebe za hitnim i nepredviđenim troškovima, Školski odbor, na prijedlog Ravnatelja, može posebnom odlukom rasporediti vlastite prihode na način različit od ovog Pravilnika.

Članak 8.

Ovaj Pravilnik stupa na snagu od dana donošenja, a izvan snage se stavlja Pravilnik o načinu korištenja vlastitih prihoda od 6. lipnja 2022.g., Klasa: 602-03/2022-01/01, Ur.broj: 2196-32-02-2022-45.

 Predsjednica školskog odbora

 Zrinka Bogatić, prof.

U Vinkovcima, 7.3.2024.g.

Klasa: 602-02/24-01/01

Ur.broj: 2196-32-02-24-209